5โบรกฯกำไรทรุด28.15% ไตรมาส4ซึมน้ำท่วม-ยุโรป
5 บล. ไตรมาส 3 ไม่ดีจริงกำไรวูบ 28.15% ยกเว้นภัทรบัวหลวงเยี่ยม ไตรมาส 4 เดี้ยงน้ำท่วมยุโรปกด
30 ต.ค. 2565

5 บล. ไตรมาส 3 ไม่ดีจริงกำไรวูบ 28.15% ยกเว้นภัทรบัวหลวงเยี่ยม ไตรมาส 4 เดี้ยงน้ำท่วมยุโรปกด
บริษัท หลักทรัพย์ (บล.) 5 แห่ง ประกอบด้วย บริษัท ทุนภัทร (PHATRA) บล.บัวหลวง (BLS) บล.เอเซีย พลัส (ASP) บล.กิมเอ็ง (ประเทศไทย) หรือ KEST และ บล.ซีมิโก้ (ZMICO) ประกาศผลประกอบการงวดไตรมาส 3 ปี 2554 โดยมีกำไรสุทธิรวม 741.96 ล้านบาท ลดลง 28.15% จากงวดเดียวกันของปีก่อนที่มีกำไรสุทธิ 1,032.68 ล้านบาท แต่ดีขึ้น 17.54% จากไตรมาส 2 ที่มีกำไรสุทธิ 631.2 ล้านบาท
ขณะที่งวด 9 เดือนปีนี้มีกำไรสุทธิ 2,033.79 ล้านบาท เพิ่มขึ้น 2.33% จากงวดเดียวกันของปีก่อนที่มีกำไรสุทธิ 1,987.31 ล้านบาท 
บล.ที่มีผลงานโดดเด่น คือ BLS มีกำไรสุทธิ 135.70 ล้านบาท เพิ่มขึ้น 17.22% จากงวดเดียวกันปีก่อนและเพิ่มขึ้น 34.02% จากไตรมาส 2
เนื่องจากบริษัท ทุนภัทร ไตรมาส 3 มีกำไรสุทธิ 318.55 ล้านบาท เพิ่มขึ้น 9.58% จากงวดเดียวกันของปีก่อน และดีขึ้น 36.96% จากไตรมาส 2
ขณะที่ ASP มีกำไรสุทธิ 104.38 ล้านบาท ลดลง 65.52% จากงวดเดียวกันของปีก่อน และลดลง 6.5% จากไตรมาส 2 เพราะรายได้จากค่านายหน้าซื้อขายหลักทรัพย์ลดลง 14.04% เนื่องจากปริมาณการซื้อขายเฉลี่ยต่อวันลดลงเหลือ 2.85 หมื่นล้านบาท จาก 3.21 หมื่นล้านบาท และขาดทุนจากการซื้อขายเงินลงทุนและตราสารอนุพันธ์ 41.49 ล้านบาท พลิกจากที่มีกำไร 336.59 ล้านบาท เมื่องวดเดียวกันของปีก่อน 
นักวิเคราะห์ คาดว่า แนวโน้มกำไรไตรมาส 4 ของธุรกิจหลักทรัพย์จะหดตัวลงตามปริมาณการซื้อขายเฉลี่ยต่อวันที่เบาบาง เนื่องจากได้รับผลกระทบจากปัญหาหนี้ยุโรปและปัญหาน้ำท่วม